เกริ่นก่อนเลยนะคะว่า ก่อนหน้านี้โดนสุนัขงับที่นิ้วโป้งที่เท้า แล้วเป็นแผลค่ะ พอ6-7 วันต่อมา มีหนองมีเลือดออก ข้างๆปูดบวมม่วงๆ เป็นมาเป็นเดือนแล้วค่ะ เล็บขบหรือป่าวคะ ขอบล่วงหน้าค่ะ
สวัสดีค่ะ การมีหนองและเลือดออกจากบริเวณข้างเล็บ เนื้อข้างเล็บมีบวม แสดงว่ามีการอักเสบติดเชื้อเกิดขึ้น ซึ่งอาจเกิดจากการที่ขอบเล็บด้านข้างงอกลึกลงไปในผิวหนังของนิ้ว หรือที่เรียกว่าเล็กขบ แต่หากเป็นเล็บขบ ก็จะมีอาการปวดมากร่วมด้วยนอกจากนี้ ก็อาจเกิดจากการติดเชื้อราหรือแบคทีเรีย จากการที่โดนสุนัขงับมาก่อนหน้านี้ไม่ว่าจะเกิดจากสาเหตุใด แนะนำว่าควรต้องไปพบแพทย์ เพื่อผ่าระบายเอาหนองออก และให้ยาปฏิชีวนะฆ่าเชื้อที่เหมาะสมทานค่ะ ไม่ควรปล่อยไว้ เพราะเชื้อโรคอาจยิ่งลุกลามและทำลายเนื้อเยื่อไปเรื่อยๆ โอกาสหายก็จะช้ามากขึ้นเรื่อยๆ ค่ะ ในเบื้องต้น หากมีหนองและเลือดออก ก็ควรใช้ผ้าก๊อซหรือผ้าสะอาดเช็ดออก ระวังอย่าให้โดนน้ำ และลดการเดินให้น้อยลง ไม่วิ่ง และออกกำลังกายค่ะ